Ég hef ekki heyrt um efni sem heitir melatonix , finnst líklegt að þú hafir þá keypt það í útlöndum því það er ekki selt á Íslandi . Mögulega ertu að tala um melatonin sem er notað til að sofa betur og inniheldur líka B6 vítamín . Melatónín er náttúrulegt efni sem líkaminn seytir sjálfur þegar líða tekur á kvöldið , og hentar ekki öllum m.t.t. aldurs og fleira , t.d. getur efnið haft áhrif á kynþroska . Nú veit ég ekki aldur þinn , en ég myndi ekki taka neitt svona inn nema að ráðfæra mig við lækni . Ef þú ert með svefnvandamál mæli ég með að tala við lækni , á Íslandi þarf læknir að ávísa svona lyfi . Hægt er að hafa samband við ritstjóra vefsins í gegnum netfangið doktor@doktor.is eða í gegnum síma 510-6500